Estalviar fins a un 10 % contra el canvi climàtic amb energia solar (2007) | Fundación Tierra\nL'ONA SOLAR del MERCAT del CARMEL és la primera iniciativa de participació popular amb renovables d'Europa.\nLes obres a l'Ona Solar del Mercat del Carmel avancen a bon ritme per poder-la inaugurar el 12 de maig de 2007\nLes primeres onades solars de la central fotovoltaica del Mercat del Carmel\nVista des d'un balcó del barri sobre la Ona Solar acabada. Des d'aquest lloc el dissabte 12 de maig ee realitzaran les imatges del grup d'inversors ciutadans en l'acte de la inauguració de la instal·lació.\n27 de abril 2007. La Ona Solar del Mercat del Carmel de Barcelona és la primera iniciativa de participació popular per posar en marxa una central de energia elèctrica fotovoltaica dissenyada com la inversió més ètica, neta i sostenible de l'any. Con 0,80 euros/per setmana, es pot estalviar fins a un 10 % de las emissions contra el canvi climátic.\nL'advertencia i la possibilitat d'actuar\nLa setmana passada el Panell Intergovernamental de Canvi Climàtic (IPCC) es va reunir a Brussel·les per a acordar i divulgar la seva avaluació sobre els impactes del canvi climàtic ja irrefutables i proposar mesures d'adaptació humana a una més que possible perillosa modificació climàtica global. Mentre, els governs busquen com imposar mesures per cridar a l'ordre social sobre la responsabilitat i la necessitat de reduir les activitats humanes que contribuïxen a l'escalfament global. Les administracions s'esforcen per incitar a la reducció de les emissions. La Fundació Terra en col·laboració amb el Institut de Mercats de Barcelona ofereix una opció popular per a invertir en energies renovables i contribuir a reduir al màxim les emissions de gasos a la biosfera. En aquest sentit, la Fundació Terra recorda que invertir en energia renovable contribueix directament a estalviar emissions i restituir part de l'energia generada amb combustibles fòssils.\nA principis de març, la Fundació Terra va iniciar el projecte de construir una central fotovoltaica a la coberta del Mercat del Carmel amb el nom de ONA SOLAR DEL MERCAT DEL CARMEL amb la col·laboració de l'Institut de Mercats de Barcelona. Les obres de construcció d'aquesta central les du a terme SunTechnics i ja s'han iniciat. Mentre, continua la captació de persones interessades en invertir no només al barri sinó arreu. Ara per ara ja hi ha prop del 60 % del pressupost de la central cobert.\nParticipar amb les renovables per 0,11 euros al dia\nLa Fundació Terra ha dissenyat el concepte d'ONA SOLAR aplicat a la construcció de centrals fotovoltaiques en ambient urbà amb participació popular aprofitant el marc financer existent de suport a les energies renovables. Invertint en energia solar fotovoltaica estalviem combustibles fòssils i emissions de gasos amb efecte hivernacle i a més recuperem la inversió econòmica i deixem els rèdits de més valor a les generacions que ens segueixen.\nPer una aportació personal de 0,11 euros per dia (o el que és el mateix, igual que el preu més just d'un cafè, 0,80 € per setmana) durant 25 anys (inversió proporcional de 1.000 euros) qualsevol ciutadà pot participar de la primera Ona Solar en entorn urbà situada en Mercat del Carmel de Barcelona. Amb aquesta inversió mínima es contribuïx a generar una mitjana de 500 Wh/dia o 3,5 kWh/setmana d'electricitat neta i renovable. Aquesta producció equival a una reducció del 11,7% del consum elèctric domèstic per persona (sobre la base de l'estimació de consum elèctric per habitatge) i un estalvi d'emissions de CO2 en abocar aquesta electricitat verda a la xarxa i així reduir l'aportació d'electricitat fòssil o nuclear.\nCada euro invertit generarà 3,4 kWh en 20 anys de producció d'electricitat verda evitant emissions de gasos d'efecte hivernacle, CO2 i altres i, per tant, ajudant a evitar l'arriscat escalfament del nostre planeta fràgi. A l'hora aquest projecte mostrar que invertir en renovables és una acció positiva per avui que millora sens dubte els escenaris futurs. El pròxim 12 de maig s'inaugura la primera Ona Solar injectant energia verda a la xarxa elèctrica des de l'entorn urbà. Fundació Terra ha posat a la disposició de tots els ciutadans interessats en la participació un telèfon (936 011 636) on informar-se sobre els passos a seguir per a sumar-se a l'Ona Solar del Mercat del Carmel.\nLes dades que confirmen que els petits gestos són poderosos\nS'ha calculat que la producció de cada kilovati hora (kWh) suposa, a Espanya, una emissió de 0,337 quilograms de diòxid de carboni a l'atmosfera. El consum mitjà per llar és de 363,5 kWh al mes, segons el Ministeri de Medi Ambient, feet que suposaria en emissions uns 123 quilograms de CO2 mensuals, 1.476 a l'any. Si es reduís el consum en cada llar un 10%, es podria aconseguir una reducció proporcional d'emissions de gasos amb efecte hivernacle, uns 150 quilograms per llar. L'equivalent al que s'emet en un sol mes.\nL'Ona Solar del Mercat del Carmel\nProducció prevista: 51.000 kWh/any\nHoras estimades de producció: 1.167 hores/any\nDespesa de la inversió: 300.000 euros\n300 participacions*: 1.000 euros\nProducció participació: 170 kWh/any\n*el total de la inversió es distribuirà en unes 300 participacions suposant que totes són de 1.000 euros\nL'Ona Solar permet participacions de 1.000, 2.000 i 3.000 euros\nDades de l'Ona Solar del Mercat del Carmel\nInversió bàsica de 1.000 euros.- 7% consum elèctric mitjà d'una persona l'any\nDades oficials del consum elèctric mitjà en una llar\nConsum mes 363,5 kWh/mes\nConsum any 4.362 kWh/any\nEstimació mitjana del consum elèctric en un habitatge amb 3 persones\nConsum per mes 121 kWh/mes/persona\nConsum per any 1.454 kWh/any/persona\nEstalvi equivalent de la central fotovoltaica de l'ONA SOLAR del Mercat del Carmel\nComptabilitat per habitatge\nConsum elèctric domèstic per habitatge: 4.362 kWh/any\nGeneració elèctrica renovable per unitat de participació de 1.000 euros en l'Ona Solar del Mercat del Carmel: 170 kWh/any\nTotal 4.192 kWh/any\nPercentatge equivalent d'estalvi en electricitat no renovable: 3,9%\nComptabilitat per persona i any\nConsum elèctric domèstic per persona: 1.454 kWh/any\nTotal 1.284 kWhany\nPercentatge equivalent d'estalvi en electricitat no renovable: 11,7 %\nComptabilitat energètica de la instal·lació de la Ona Solar del Mercat del Carmel\n25 anys de producció garantida\n0,5 anys de possibles aturades per avaria i manteniment (1 setmana per any)\n24,5 anys nets de producció, 4,5 anys es necessita per recuperar l'energia dels materials emprats en l'ONA SOLAR\n20 anys lliurant energia neta i sensa CO2\nEstimació de generació electrosolar per a inversions de 1.000 euros\nTotals: 170kWh/any x 25 anys = 4.250 kWh en 25 anys\nAmb recuperació energètica: 170kWh/any x 20 anys = 3400 kWh en 20 - 25 anys\n1 euro invertit = 3,4 kWh d'energia neta en 20 any o 4,25 kWh en 25 anys


Jutgen l'alcalde i la secretària de Castellfollit de la Roca acusats de falsificar un certificat per poder cobrar una subvenció - Olot TelevisióOlot Televisió\nJutgen l’alcalde i la secretària de Castellfollit de la Roca acusats de falsificar un certificat per poder cobrar una subvenció\nEl penal 2 de Girona ha jutjat l’alcalde de Castellfollit de la Roca, Moisès Coromina, i la secretària municipal, Anna Maria Serra, acusats de falsificar un certificat per poder cobrar una subvenció per construir el nou ajuntament. Segons les acusacions, van signar el document que van remetre al Govern assegurant que eren propietaris d’uns terrenys quan encara no els havien acabat d’expropiar. Tant l’alcalde com la secretària asseguren que el que van certificar era que “estaven en disposició” de tenir els terrenys, no que en fossin els titulars en aquell moment. Les acusacions sol·liciten 2 anys de suspensió per a l’exercici de càrrec públic. La defensa demana que els absolguin.\nNou episodi en la guerra judicial desencadenada entorn al nou ajuntament de Castellfollit de la Roca. Després que el jutge del contenciós administratiu 1 dictés ara fa un mes una interlocutòria ordenant que s’executi la sentència que declara il·legal l’edifici, aquest dilluns l’alcalde, Moisès Coromina, i la secretària municipal, Anna Maria Serra, s’han assegut a la banqueta dels acusats del jutjat penal 2 de Girona acusats de falsificar documents públics per aconseguir cobrar la subvenció de més de 320.000 euros del Pla Únic d’Obres i Serveis (PUOSC) per construir l’edifici.\nEl fiscal i l’acusació popular, que representa els interessos del propietari expropiat per construir el nou consistori, acusen l’alcalde i la secretària de certificar en un document que disposaven dels terrenys i que, per tant, l’ajuntament de Castellfollit de la Roca ja era titular de la finca on havien de construir l’edifici quan encara no havien pagat l’expropiació al propietari. De fet, aquest certificat data del 4 de juliol del 2007 i no va ser fins el novembre del mateix any que van aixecar l’acta de pagament i ocupació de la finca expropiada.\nSegons el fiscal, Joaquim Soldevila, i l’acusació popular, exercida pel lletrat Jacint Planas, el motiu que va empènyer alcalde i secretària a emetre aquest certificat fals era la por a perdre la subvenció perquè el Departament de Governació havia donat “un ultimàtum” a l’ajuntament perquè no complia els terminis fixats. Coromina i Serra han negat les acusacions en el judici i han assegurat que el que van fer va ser “seguir els tràmits” que fixava el Govern per poder accedir a la subvenció. “No teníem cap pressa o por especial, vam fer el certificat quan ens els van demanar”, ha explicat l’alcalde.\nEls acusats han declarat que ells no van entendre que estiguessin falsificant cap certificat perquè el que van acreditar en el document era que estaven en disposició de comptar amb els terrenys. “Com que ja hi havia una resolució del tribunal d’expropiació, enteníem que tard o d’hora podríem disposar dels terrenys”, ha argumentat l’alcalde que considera que “enlloc” han certificat que l’ajuntament fos propietari del solar quan encara no ho eren. Tant l’alcalde com la secretària han argumentat que no són llicenciats en dret ni experts juristes i que no saben si “tenir disponibilitat plena” és el mateix que ser propietari.\nFiscal i acusació popular demanen 2 anys de suspensió per a l’exercici de càrrec públic per a cadascun dels acusats per falsificar documents públics. La defensa, en canvi, en demana l’absolució. El lletrat de l’alcalde i de la secretària, Xavier Melero, considera que el que ha acabat arribant a judici és “un mer tecnicisme”. “És inexplicable que haguem arribat a judici, és irrellevant des del punt de vista penal”, s’ha exclamat el lletrat que considera que el que ha embolicat l’afer són els “interessos particulars” que hi ha darrere del cas per part del propietari dels terrenys. “Són coses de poble”, ha afirmat Melero.\nParal·lelament al cas que aquest dilluns ha quedat vist per a sentència, també hi ha en curs als jutjats d’instrucció d’Olot un altre procés obert contra l’alcalde i la secretària per un suposat delicte d’expropiació il·legal. A més, el jutge del contenciós administratiu 1 de Girona va emetre fa un mes una interlocutòria ordenant que s’executi la sentència, ratificada pel TSJC, que declarava il·legal l’ajuntament per incomplir la normativa urbanística. El jutge donava un termini de 30 dies per enderrocar la part il·legal i imposava una multa personal a l’alcalde obligant-lo a pagar 50 euros de la seva butxaca per cada dia de retard. El lletrat de l’alcalde ha recorregut la decisió i demana al TSJC que declari nul·la la interlocutòria.


La manca de formació i la situació econòmica redibuixa l'escenari laboral dels joves\nA Catalunya, la taxa d'atur que afecta els joves presenta un panorama difícil. El segon trimestre de 2012 va arribar als seus màxims des de que va començar la crisi amb un 37,1%. Aquest fet afecta especialment els joves amb un nivell de formació baix. Es redueixen les seves possibilitats d'integrar-se al mercat laboral i en algunes casos es troben en una situació d'exclusió social.\nL'Anna Pallisé té 23 anys és de Reus i fa més d'un any i mig que està aturada. Quan tenia 16 anys va decidir deixar l'Educació Secundaria Obligatoria (ESO) i posar-se a treballar. "Llavors no vaig tardar gens en trobar feina, dues setmanes deprés ja en tenia" explica la jove "i encara que mai era fixe, vaig treballar de forma continuada fins als 19 anys".\n"A partir de l'any 2008 van arribar les complicacions. M'estava temporades més llargues inactiva", recorda Pallisé. Veient que la situació no millorava va creure que havia de reprendre els estudis. Va finalitzar l'ESO i va realitzar un curs de Mestre d'Aixa. Des que va acabar han passat prop de dos anys i la situació "ha anat a pitjor. Vaig anar saltant de feina en feina, sense treballar de manera continuada. Fins que va arribar un punt en què ja no trobava res", comenta.\nDurant aquest any i mig inactiva s'ha apuntat a borses de treball i ha entregat currículums arreu de la comarca. "Sento frustració. Acabes creient que seràs incapaç de tenir una ocupació fixa.T'indignes i t'enfades", explica. Ara mateix, l'Anna viu al dia, ajuda familiars fent petites feines "per sentir-me útil", diu. I quan pensa en perspectives de futur, afirma que "no en tinc. Si no tinc feina, com puc pensar en el futur? I tot va lligat, fins que no treballi no podré estudiar".\nPallisé és un dels 262.700 joves catalans que estan a l'atur, segons dades corresponents al segon trimestre de 2012 de l'Enquesta de Població Activa. La taxa dels joves inactius ha arribat al 37,1%, el seu nivell màxim des del començament de la crisi. A més, en el tram d'entre 16 i 24 anys el percentatge aumenta a 51,6. Molts dels que gaudeixen d'un contracte és temporal i durant l'últim any han desaparegut un 22,7% dels llocs de treball que ocupaven. Dels joves aturats gairebé la meitat fa més d'un any que es troba en la mateixa situació. Davant d'aquest panorama, els més afectats en són els que tenen un nivell d'estudis i de formació més baix i, actualment, han passat a ser un nou sector més vulnerable a l'hora de tenir oportunitats per integrar-se al mercat laboral.\n"Un dels motius de l'exclusió que comença a detectar-se, i que cada cop serà més freqüent, és el de la formació" explica Martí Terés, coordinador del programa Incorpora de l'Obra Social La Caixa. "Ja no només s'exigeixen els graus acadèmics mínims, sinó que es demanen perfils molt complets" segons explica el tècnic, cada cop més l'evolució en els llocs de treball és molt ràpida, es demana més i de temes més variats. I segons detecta "hi ha un sector de joves que no només no han acabat la seva formació, tampoc han assolit els hàbits o l'aprenentatge que et pot aportar l'experiència laboral".\nAra, aquests joves conformen un més dels col•lectius que es troben en una situació d'exclusió social. Se sumen als que ja hi eren: persones amb discapacitat, immigrants, aturats de llarga durada o víctimes de violència de gènere, entre d'altres. Persones que per diversos motius han vist reduïdes les possibilitats de trobar feina, situacions que actualment es veuen més agreujades per la crisi econòmica. Molts d'ells necessiten ajuda per a poder reprendre els seus hàbits i per a poder enfrontar-se al fet de buscar feina. En aquest sentit es fan molt importants els projectes socials que lluiten per normalitzar la situació. És el cas del programa Incorpora de l'Obra Social La Caixa "som facilitadors de feina, fem de pont per a què les persones en risc d'exclusió social puguin accedir a un treball", defineix el coordinador. És un projecte que es realitza en xarxa en tot l'Estat i, a Tarragona fa set anys que opera amb l'objectiu d'inserir en l'àmbit laboral a persones amb risc d'exclusió social en empreses del territori.\nEl que ofereix Incorpora és un programa d'intermediació laboral, basat en les necessitats del teixit social i empresarial i que garantitza una bona integració de la persona al negoci. En aquest procés d'intercanvi hi intervenen dos actors més: per un costat les entitats socials que existeixen al territori, que són les que detecten aquestes persones amb algun tipus de problemàtica a l'hora de trobar feina. Alguns cops no només fan un diagnòstic de la situació també ofereixen suport en la formació. Fundació Adecco n'és un exemple dins el seu programa per la inserció laboral s'encarrega de donar una formació, orientació i assessorament als demandants. "El nostre treball es centra en part en analitzar les qualitat i potencialitats dels nostres demandants de treball, la forma en que es reflexen en el seu currículum i com són capaços d'exposar-ho en un procés de selecció", argumenten des d'Adecco.\nTambé és el cas d'altres entitats com la Federació Mestral-Cocemfe Tarragona que treballa en aquest sentit. Encara que aliena al treball d'Incorpora, des de fa uns anys complementa una borsa de treball que dóna cobertura laboral a persones amb discapacitat. Però a més intenta donar resposta a les carències que presenten aquests demandants de feina. Ofereix ajuda per a que puguin saber com fer un currículum i a més oferta un seguit de cursos de formació bàsics per a què ampliïn els seu historial acadèmic. L'Anna López és una de les inscrites en aquest cursos. Té paràlisi branquial al braç esquerre, fet que disminueix la seva mobilitat i se li està a punt de caducar la prestació d'atur. Cada dimarts al matí realitza un curs d'anglès i rus que organitzen des de Mestral-Cocemfe Tarragona. El fa de manera gratuïta i, a canvi realitza alguna activitat com a voluntària a l'entitat. "És important per a mi poder fer aquest cursos amb cost zero. Ja no només ho faig per saber idiomes sinó per tenir més oportunitats a l'hora de trobar una feina" comenta la jove.\nPerò, d'altra banda, aquests programes d'inserció laboral no serien possible sense un bon teixit empresarial disposat a donar llocs de treball. És la segona part del procés. Després de la trajectòria del programa Incorpora en el territori de Tarragona, el seu directori d'empreses augmenta a 450 col•laboracions i 31 convenis amb empreses. Relacions que es tradueixen a 982 insercions, 673 amb persones amb discapacitat i 255 amb persones amb risc d'exclusió social, segons les dades oficials de l'Obra Social La Caixa.\nL'empresari "sempre ha respost molt bé, el problema és que ara mateix vivim moments complicats per poder crear llocs de treball", es lamenta el coordinador d'Incorpora. Però segons comenta tot i el moment econòmic que travessa l'Estat des de les empreses reben obertament aquesta proposta. "Quan un tècnic truca a la porta d'un negoci, aquest el rep més positiviament que si hi van els demandants personalment. Perquè se'ls ofereix una selecció i un suport a l'empresa durant tota l'estança" explica Terés.\nLa feina que queda amb aquestes persones, que per les seves dificultats socioculturals o per d'altres no tenen manera d'integrar-se al mercat laboral, encara és molta. Cada cop són més els programes i empreses i entitats que uneixen esforços per aconseguir la normalització d'aquests col•lectius. Però a més, per aquests joves, persones amb discapacitat, aturats de llarga durada o d'altres, és molt important poder optar a tenir una feina. "Accedir a un treball és tenir dret a estar dins la societat, tenir diners per comprar. Però sobretot el grau d'agraïment d'aquestes persones és molt gran" afirma Terés.\nAquest reportatge rep la col•laboració de l'Obra Social La Caixa


Material didàctic de Parcs i Jardins de Barcelona – STUBLOGS Xarxa i Pissarra\n27 de juliol de 2006 / Joan Estany / 0 Comentaris\nL’Ajuntament de Barcelona, a través de l’Institut Municipal de Parcs i Jardins, intenta vetllar pel manteniment del patrimoni natural de la nostra ciutat i, entre d’altres, programa una sèrie d’activitats escolars per tal d’ajudar a educar als nens i als joves en el respecte a la natura. Entre aquestes activitats d’educació ambiental, hi ha les visites al Parc del Laberint d’Horta, per les quals es pot utilitzar un material didàctic consistent en una guia general de la visita, i una guia especial per la Mitologia que es pot contemplar en aquest Parc del Laberint.\nParcs i Jardins també ha publicat una guia de la jardineria sostenible prou interessant, ja que tracta de com aconseguir que els espais verds (tant públics com privats) contribueixin al model de ciutat sostenible. Així mateix, publica una guia de característiques similars dedicada a les platges i el litoral de Barcelona, i en aquest cas també es comenten alguns aspectes històrics i socials de l’evolució del front marí de la ciutat. En qualsevol cas, considero que val la pena baixar-se tots els documents esmentats en format pdf, ja que es poden utilitzar tant a classe com en diverses activitats extraescolars.\nFrases bàsiques per viatjar per Europa


Programació i robòtica amb Lightbot | Servei Educatiu Vallès Occidental VI\nAquest curs hem acordat que treballarem més a fons la programació i robòtica a l’aula. En cada sessió del seminari TAC i amb la col·laboració d’un/a mestre/a, parlarem d’una aplicació, activitat, dinàmica, etc. Es tracta de compartir la pràctica, que els docents que han provat i aplicat una eina ens ajudin a descobrir-la. L’objectiu és conèixer de primera mà bones alternatives per treballar de forma progressiva la programació i la robòtica educativa.\nLightbot, instruccions, procediments i loops\nA l’Escola Escursell de Ripollet coneixen força bé Lightbot. Una de les mestres ens n’ha parlat i ha explicat com organitza les classes. Ens recomana que comencem amb la versió gratuïta de Lightbot, que, encara que és limitada ens permet organitzar unes quantes sessions de treball i ens ofereix la possibilitat de treballar des d’un ordinador convencional, no ens cal tenir mòbils o tauletes.\nQuè és lightbot?\nLightbot crear espais en els quals un robot ha d’encendre un nombre determinat de rajoles saltant-hi al damunt. Per jugar-hi cal triar una seqüència d’instruccions correcta perquè el robot faci la ruta per encendre totes les llums.\nAmb ulls didàctics\nAquest joc permet un treball progressiu, cada alumne pot avançar al seu ritme, ja que està organitzant en petites activitats que vam augmentant la dificultat poc a poc. La deducció per assaig-error és la base de l’aprenentatge: cada exercici limita el nombre d’instruccions i és possible activar els moviments del robot per comprovar si estem triant les instruccions adequades.\nLigthbot introdueix tres conceptes bàsics de la programació:\nL’economia de codi, menys és més en programació!\nEls procediments, quan una cadena d’instrucció s’ha d’emprar sovint cal crear un procediment i emprar-lo quan ens faci falta.\nEls loops, les instruccions repetitives tenen formes de simplificar-se.\nAlgunes aplicacions més bàsiques?\nDoncs sí, comentant la proposta per emprar Ligthbot alguns participants van recomanar Code Kart, una aplicació per a tauletes i mòbils que ens permet introduir conceptes previs a la programació a educació infantil.\nFem un recull progressiu d’eines i recursos per treballar la programació i la robòtica\nDe menys a més. Va sorgir la idea de crear una escaleta progressiva per treballar la programació i la robòtica, des dels conceptes previs més bàsics i simples fins allà on ens veiem valents d’arribar. Per això de cada sessió va sorgint una proposta nova per a la sessió següent. Anirem recollint en un document les diferents propostes, de moment ja en tenim dues: Code Kart i Lightbot


Cal Cintet – Apartamentos rurales Paller Cal Cintet en Aristot, Lleida\nCAL CINTET. CASA RURAL A ARISTOT, LLEIDA\nLa casa disposa de tres apartaments totalment equipats i independents un de l’altre, on gaudirà de comoditat i tranquil•litat submergida en els sons de la naturalesa del món màgic de les muntanyes del Cadí.\nDisposa de sales comunes, les comoditats de les quals, pot utilitzar lliurement i compartir moments agradables. A l’exterior es troba una era amb una barbacoa, totalment equipada.\nEls oferim servei de Taxi per facilitar el seu trasllat i dóna’ls-hi més comoditat en el servei. Disposem d’una zona d’aparcament gratuïta.\nAristot (Arestothe) és una entitat de població del municipi de Pont de Bar, de la comarca de l’Alt Urgell. El poble es situa a la cima d’una muntanya que domina la vall del riu Segre. Les cases estan construïdes al voltant de la església d’estil romànic. Antigament, Aristot tenia un castell que defensava el comtat de la Cerdanya dels comtats de Castellbó, per tant, estem parlant d’un lloc on la seva història encara ara segueix present.\nL’àmbit comarcal de l’Alt Urgell queda definit per un conjunt de valls laterals amb característiques pròpies i un singular atractiu. La capital de la comarca és la Seu d’Urgell i és el centre de serveis d’una àmplia zona dels Pirineus catalans.


Torna la Mostra d'activitats extraescolars, enguany en línia - La Prensa Magazine\nDel 15 al 17 de juny, l’alumnat de les escoles d’Educació Infantil i Primària de la ciutat protagonitzarà la 14ª edició de la Mostra d’Activitats Extraescolars de Castelldefels, enguany en format virtual. Després de la suspensió de l’edició de l’any passat per les mesures de restricció i seguretat sanitària contra la pandèmia de la COVID-19, la Mostra torna aquest 2021 en línia, a través del canal de YouTube de l’Ajuntament.\nOrganitzada per l’Ajuntament de Castelldefels, a través de les regidories d’Educació, Serveis Socials i Joventut, pels centres educatius i entitats del municipi, i la col·laboració de la Federació Coordinadora de les Associacions de Mares i Pares, la Mostra consisteix en la representació d’activitats lúdiques i esportives treballades en el marc extraescolar per part de l’alumnat de les escoles d’Educació Infantil i Primària.\nParticipa l’alumnat des de P3 fins a sisè de Primària.\nEntre els seus objectius, impulsar i afavorir el desenvolupament de les activitats relacionades amb l’expressió i la comunicació artística i l’activitat esportiva; potenciar la relació i l’intercanvi entre els diferents centres educatius i donar a conèixer els treballs realitzats durant el curs escolar.\nEl programa d’escoles i activitats d’enguany serà el següent:\n“Petits esportistes” i “JV Dancers” (Escola Jacint Verdaguer)\n“Guino Dancers” (Escola Josep Guinovart)Imatge d’arxiu de la Mostra d’activitats extraescolars (Teatre Plaza)\nArtículo anteriorAvui fa 95 anys que Antoni Gaudí va ser atropellat per un tramvia, tres dies després va morir.\nArtículo siguienteUn incendi afecta part de la reserva natural del Prat de Llobregat


PROMOCIÓ 2020-21: d’abril 2021\nUNA CASETA PELS OCELLS DEL PATI\nL'altre dia vam tenir una sorpresa molt especial, el pare d'en Lucas ens va fer una caseta niu pels ocells del pati! El dimecres amb l'ajuda del Joan la vam penjar a una alzina del pati.\nJa estem desitjant que un ocell hi faci el niu! Gracies família!\nDIAMANTS I PERIQUITOS\nEl dilluns la Berta i la Foix ens van portar els seus ocells a la classe. La Berta va portar uns periquitos i la Foix uns diamants. Vam poder observar-los de ben a prop i veure que tot i ser ocells eren diferents.\nElles ens van explicar com es deien, que menjaven, quins objectes tenien a les gàbies: beuradora, menjar, gronxador..\nCELEBREM SANT JORDI AMB ROSES I RACONS ESPECIALS\nAquesta setmana, era una setmana especial, totes i tots sabíen que el divendres era Sant Jordi. Durant la setmana hem explicat la llegenda i hem cantat cançons de Sant Jordi.\nVam fer amb la nostra mà una rosa ben especial i el divendres vam trobar a la classe uns racons amb temàtica de Sant Jordi: racó de contes de Sant Jordi, racó de fer el drac de plastelina per la nostra rosa, racó de pintar una rosa amb pintura de dits i racó de pintar un drac amb ceres. Durant tot el dia la biblioteca d'aula va estar oberta.\nPer la tarda ens esperava una ronda de contes pels espais de l'escola. Quin dia més complert. Els Picarols vam ben aprofitar la diada de Sant Jordi! Visca Sant Jordi!\nCONFERÈNCIA D'EN MARTÍ: LES SERPS\nEl Martí aquest matí ens ha explicat moltes coses de les serps i hem estat molt atents i atentes a totes les seves explicacions.\nAra sabem que les serps tenen la llengua bífida, que canvien de pell, que viuen a l'aigua, al desert, als boscos... Ens ha portat una serp de fusta que es movia i una serp feta per ell. Li hem fet moltes preguntes interessants sobre les serps i les hem respost gràcies al que sabia ell i buscant informació als llibres que portava. Per acabar ens ha portat unes màscares de serp per pintar.\nFEM MENJADORES D'OCELLS\nEl divendres passat per la tarda vam fer unes menjadores pels ocells del pati. Eren molt senzilles de fer, només havíem d'untar amb crema de cacahuet el tub de paper de vàter que havíem portat feia uns dies i enganxar-hi desprès menjar d'ocells.\nEl dilluns que ja estava la menjadora ben seca, vam sortir al pati a penjar-les pels diferents arbres. Vam aprofitar per conèixer el nom dels arbres del pati i descobrir si donaven algun fruit. Vam penajar-ho al fals pebrer, a l'ametller, al cirerer, a la morera, a l'acacia, al taronger....\nEl dimecres vam sortir a veure com anàven les menjadores, ja que algunes mestres ens havíen dit que hi havien vist ocells. Quina sorpresa vam tenir! Els hi deuen agradar molt les nostres menjadores!\nCONFERÈNCIA JULIETA: ELS RUCS\nAvui la Julieta ens ha fet la conferència dels rucs. Ens ha portat unes cartolines amb imatges d'uns rucs que va anar a visitar i a partir d'aquestes imatges ens ha anat explicant la conferència.\nEns ha parlat una miqueta de com són, què mengen... ens ha explicat que el ruc més petit que va veure es deia Picarol! això ens ha fet molta gràcia.\nLa Julieta també ens ha cantat una cançó d'un ruc, ens ha agradat tant que li hem fet repetir i tot!\nCom que la Julieta ens ha explicat que els rucs mengen garrofes, hem anat a visitar al garrofer del pati, per fer-nos una idea de com és l'arbre que ens dóna garrofes.\nPer acabar la conferència la Julieta ens ha explicat el joc de posar la cua al ruc i tots els Picarols que han volgut hi han jugat.\nGràcies Julieta, hem aprés moltes coses!


Black Bird Apartment Gdynia Polònia - Ofertes d'hotels amb els MILLORS DESCOMPTES EN LÍNIA Atenció al Client\nBlack Bird ApartmentApartamentWrocławska 85B/15, Orlowo, Gdynia, Polònia, 81-553 - Veure al mapaExcepcional9,5Basada en45comentarisBlack Bird ApartmentVeure més fotos"Nice location Clean apartment Car parking facility The st..."IrfanUnited Arab EmiratesVeure més fotosVeure totes les 24 fotos\nTant si es tracta d'un viatge de plaer com si és de negocis, Black Bird Apartment és una elecció d'allotjament magnífica quan visiten Gdynia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Black Bird Apartment també ofereix moltes instal.lacions per enriquir la seva estada a Gdynia. Els clients de l'hotel poden gaudir de Wi-Fi gratuït en totes les habitacions, aparcament de cotxes, ascensor. A més, totes les habitacions ofereixen una gran varietat de comoditats com ara calefacció, servei de despertador, balcó/terrassa, ventilador, aparell de televisió per satisfer els clients més exigents. Durant el dia podeu gaudir de l'atmòsfera relaxant de camp de golf (a 3 km), massatge, pistes d'esquaix, equitació, jardí. Sigui quina sigui la seva raó per visitar Gdynia, el Black Bird Apartment és el lloc perfecte per una estimulant i emocionant escapada.


Les classes de Nursery fan "Mones de Pasqua" | British School of Barcelona\nHome Les classes de Nursery fan “Mones de Pasqua”\nAbans de Setmana Santa els nostres alumnes de Nursery van passar un matí molt divertit a Can Montcau amb els seus professors. L’activitat es deia “Mones de Pasqua”, en referència al tradicional (i deliciós) pastís del dilluns de Pasqua (Dia de la Mona).\nEl Dilluns de Pasqua és un dia molt celebrat a Catalunya. És un dia festiu i segons la tradició els padrins regalen una “Mona” als seus fillols per a aquesta ocasió tan especial. Aquest tipus de pastís s’ha tornat tan popular, que les mides, les decoracions i els ingredients (encara que principalment la xocolata) varien cada any i són realment bonics de veure.\nL’excursió estava vinculada als temes “Comprensió del món” i “Comprensió de la tecnologia”, que formen part del currículum d’Early Years Foundation Stage. Els alumnes han d’aprendre a reconèixer i descriure moments o esdeveniments especials amb familiars o amics, així com mostrar interès en joguines tecnològiques, com podria ser una càmera de fotos.\nEls nens van passar tres hores fent “Mones de Pasqua”, recorrent la granja i observant els animals en el seu entorn natural.\nMs Jackson, professora de la classe Penguin, va comentar, “Els nens de Nursery van passar un dia fantàstic a Can Montcau. Van gaudir de cada minut, especialment fent les” Mones de Pasqua”. Els nens també van gaudir del passeig per la granja i veient els animals en el seu hàbitat natural.”


Publicat per Lluís Suñé a 5:00 p. m.\nPublicat per Lluís Suñé a 4:39 p. m.\ndiumenge, de juny 24\nDurant els pocs dies que l'ABG i el PSC ens vam reunir per poder formar part del nou govern de l'Ajuntament, un dels temes per part de l'ABG era el posicionament del nou Ajuntament vers el conflicte de Muntanyans II. Voliem garanties que el PSC i ERC apostarien clarament per fer gestions per intentar aturar el Pla Parcial Muntanyans II. En les dues primeres reunions que haviem tingut amb el PSC, semblava que aquest tema es podria resoldre, els negociadors del PSC van mostrar voluntat escrita per intentar fer un Ajuntament que treballés en sentit contrari al que havia fet fins ara... fins que en la darrera reunió va aparèixer "l'aparato político" del PSC-PSOE liderat per l'actual regidor d'Urbanisme, SR. Ramon Ripoll. Aquest senyor es va carregar en 10 minuts tots els acords que haviem arribat.\nDurant dues setmanes he pogut veure els dos PSCes, el dialogant, el de d'esquerres... i el PSC impositiu, favorable a urbanitzar Muntanyans II i "lo que haga falta". Per desgràcia, el PSC intransigent és el que domina el partit torrenc. Aquests dies hem vist que les coses no han canviat i Muntanyans II ha estat trinxat per les màquines, com a mesura de "xuleria impositiva" contra el moviment antiurbanització.\nLa gent de l'ABG volem que la societat civil retorni a les mobilitzacions, estem a l'espera que la Plataforma Salvem els Muntanyans ens convoqui al carrer per mostrar amb contundència el nostre rebuig al projecte urbanístic, i per exigir l'aplicació de les dues mocions aprovades en el ple de l'Ajuntament de Torredembarra.\nPublicat per Lluís Suñé a 6:07 p. m.\nS'acosta el dia 16 de juny, data que el nou Ple de l'Ajuntament de Torredembarra haurà d'escollir el nou alcalde de Torredembarra. Durant aquestes setmanes molt s'ha especulat de quin pacte seria possible, renovació de pacte d'esquerres, govern socialista amb minoria, una sociovergència...\nL'Assemblea de l'ABG va decidir explorar la reedició d'un pacte d'esquerres, la majoria, explorar la possibilitat d'un pacte amb CIU, la minoria, i la possibilitat de passar 4 anys a l'oposició, un posicionament defensat per un nombre important de membres de l'Assemblea.\nEl resultat del treball i debat intern, ha estat un document que s'està utilitzant com a base per poder assolir un acord polític que ens permeti gestionar, la voluntat de la ciutadania al llarg dels propers 4 anys.\nEl primer full del document parla de les 4 bases fonamentals, en les que s'hauria de suscriure el funcionament i treball del proper equip de govern.\nLa proposta de l'Alternativa Baix Gaià de Torredembarra es basa en quatre punts fonamentals: la TRANSPARÈNCIA, la PARTICIPACIÓ, la PLANIFICACIÓ i la COORDINACIÓ.\nCal que el nou govern utilitzi tots els mecanismes necessaris per tal que la seva gestió basada en el treball d’equip sigui transparent i doni pas a la confiança de la ciutadania i a la seva participació.\nEl nou govern haurà d'utilitzar els mecanismes de Participació Ciutadana per a poder prendre decisions en els grans temes de la ciutat (model de gestió dels residus, desenvolupament urbanístic, PEMUs...). Cal fer de la participació ciutadana una eina imprescindible de l’acció de govern.\nCal un govern amb capacitat de treballar fent previsió de futur, planificant de manera global tots el grans temes de ciutat, com l'actualització dels Serveis Socials o la reconversió de l'antiga n-340, redactant un Pla de Mandat 2007-2011 desglossat en Plans d’Actuació Annuals.\nTreball en equip i en comissions. Responsabilitat col·legiada de tots els membres de l’equip de govern. Consens de tots els grups abans d’engegar els projectes.\nPublicat per Lluís Suñé a 9:08 a. m.\nPublicat per Lluís Suñé a 11:39 a. m.\nAquest article surt avui publicat avui al diari El Punt\nAquests dies estem de debat a l'Alternativa Baix Gaià. Passades les 24 hores de l'escrutini vam iniciar un procés participatiu per tal de decidir de manera col·lectiva la posició que han de prendre els nostres dos regidors a l'Ajuntament de Torredembarra en aquesta legislatura.\nEs tracta, com sempre hem fet, d'un procés obert on hi pot participar tothom, tant presencialment com per internet. És, de fet, una experiència iniciada ara fa quatre anys i que és hereva dels moviments socials que hi va haver a la Torre i a la comarca a finals dels anys 90. Democràcia directa, assemblees populars, debats extensos, intercanvi d'experiències, aprendre a escoltar i a respectar opinions diferents. És un procés on no hi ha carnets, ni quotes.\nEntenc que es fa difícil definir-ho. Jo ho veig a través de la premsa. Els polítics de partits tradicionals i alguns periodistes van una mica perduts. Ens volen definir amb una paraula i no ho aconsegueixen. La nostra candidatura és dinàmica en el sentit que no hi ha una junta durant un període de temps que marca les directrius, sinó que hi ha una colla de veïns i veïnes que es van trobant de manera regular per debatre i aportar idees segons els seus coneixements i la seva disponibilitat de temps.\nQuina és la feina? En primer lloc, avaluar la passada legislatura i veure què es pot millorar. Aquestes anàlisis es recullen i es passen a net.\nFinalment, avui dia 6 de juny s'aprovaran tot cercant el màxim de consens. En segon lloc, presentarem aquestes conclusions a tothom, tant a veïnes i veïns com a la resta de candidatures. Serà llavors quan s'iniciaran les negociacions i s'arribarà al proper dia 16 de juny.\nUs puc avançar que, veient el resultat de l'assemblea de dimecres passat 30 de maig, les qüestions socials i urbanístiques seran damunt la taula.


Messi pateix només una contusió i podrà jugar amb el Bayern - Diari de Girona\nMessi pateix només una contusió i podrà jugar amb el Bayern\nL'expedició del Barça viatjarà aquest dijous a Lisboa per disputar la fase final de la Lliga de Campions\nefe/ddg 09.08.2020 | 22:52\nMessi pateix només una contusió i podrà jugar amb el Bayern Diari de Girona\nNo hi ha preocupació al Barcelona per l'estat físic de Leo Messi, que va patir una forta contusió en rebre un cop de Kalidou Koulibaly, central de Nàpols, i després de ser examinat ahir a la Ciutat esportiva tot apunta que estarà disponible per als quarts de final de la Champions contra el Bayern de Munic a Lisboa de divendres.\nMessi va rebre un fort cop de Koulibaly al turmell esquerre, en una jugada que va significar el penal que va generar el 3-0 dels blaugranes contra el Nàpols. L'equip que dirigeix Quique Setién es va exercitar en una sessió de recuperació i no tornarà a entrenar-se fins demà al matí, a partir de dos quarts de deu. Serà el dijous, 13 d'agost, quan l'expedició viatjarà cap a Lisboa.\nEls jugadors i membres del cos tècnic del conjunt blaugrana s'instal·laran prop de la plaça Marquès de Pombal, a pocs quilòmetres de distància tant de l'estadi Da Luz (l'escenari del partit contra el Bayern) com també de l'estadi José Alvalade, on jugaria una hipotètica semifinal en cas d'eliminar el conjunt bavarès.\nCadascun dels vuit equips que participaran en la fase final de la Champions quedaran instal·lats en un hotel únic. Els barcelonistes s'entrenaran el mateix dijous a l'estadi Da Luz.


EQUIP HH: 12/01/2006 - 01/01/2007\nPUIGNEULOS ( sortint desde Recasens )\n1: Deixem els cotxes a la pista sota el Castell de Requesens\n2: La pista que puja a Requesens i que seguim una bona estona\n3: Pista del Puig Neulós\n4: Coll del Pou\n5: La carretera del Pertús al Puig Neulós i el filat fronterer\nEtiquetes de comentaris: Puigneulos (desde Recasens)\n6: A punt de fer el cim, tot seguin el filat\n7: La torre de comunicacions del Neulós\n8: El grup al cim\n9: Vista del Canigó, l’edifici de comunicacions i el Rosselló\n10: Pla de la Tanyareda amb el Coll i Puig Pregon\n11: El Castell de Requesens als nostres peus\n12: Impressionant fageda al Pla de la Tanyareda\n15: El Puig Neulós vist des de el Coll Pregon\n16: baixant per la pista i havia tanta fujaraca que ens pudíem amagar sota les fulles\n17: Els banys de la Comtessa ( desprès de agafar els cotxes anàrem a Requesens a dinar )\n18: Entrada al nucli de Requesens\n19: El Castell vist des de “la cantina”, restaurant del nucli\n20: El Castell de Requesens a contrallum\nPUIGNEULOS ( desde Recasens)\nDescripciò de la rutaUn cop al poble de Cantallops, anem seguint les senyal que indiquen Castell de Requesens i continuem per una pista forestal que es troba en bastant bon estat fins just avanç d’arribar al castell. Aparquem aquí (1).Nosaltres seguirem les senyals de la Mare de Déu de Requesens (2) i Puig Neulós fins que, al cap de poca estona, trobarem un encreuament, nosaltres girarem a la dreta en sentit Puig Neulós (3). Ara només cal anar seguint la pista principal fins al Coll del Pou(4). Aquí podem optar per acabar de pujar per la carretera asfaltada de la Catalunya Nord (5) o seguir per la dreta del filat que assenyala la frontera i que podem travessar per un petit pas. Seguim per aquí i aviat ja trobarem un rètol que ens indica “Pou de glaç del Neulós” un lloc molt ben conservat i que és interessant de visitar. Aquest pou proveïa de gel a La Jonquera i els pobles veïns fa ja uns segles. Nosaltres seguim la pujada al costat del filar (6) i a mida que pugem la vista es va fent més i més ample. El Castell de Requesens als nostres peus (11), la plana de l’Empordà, Roses, els cims més importants del Cap de Creus, la badia de Roses… Del costat francès veiem el Canigó (des de ja fa estona), el Rosselló (9), la costa del sud de França. Es una vista impressionant des de el cim (7)(8), fem un petit most i ens preparem per la baixada.\nEl camí de tornada tot seguint el GR-10. Travessem la tanca que hi ha sota el monòlit i una mica més avall ja veiem els senyals del GR-10. Baixem per un corriol molt dret i mal arranat fins que planeja, Som al Pla de la Tanyareda (10) passem pel costat d’una pista forestal i ens dirigim cap el refugi de la Tanyareda. Ja dins la impressionant fageda (12)(13)(14) arribem al Coll Pregon i seguidament el Puig Pregon (15). Fins ara hem seguit les marques del GR-10, ara ens topem un rètol que ens indica clarament les direccions cap a La Jonquera, Port Bou i Requesens. Abandonem el GR que davalla cap l’esquerra i només cal que seguim els senyals grocs cap la dreta,direcció al Puig de l’Atalaiador per baixar per una fageda amb molta pendent, fins a trobar la pista. Aquí les senyals grogues son poques i molt esborrades,(es un punt una mica perdedor). Després de sortir de la fageda ens topem amb la pista que hem de seguir avall tot seguin les marques grogues que aquí si son més visibles (16). Desprès de moltes giravoltes i una llarga baixada arribarem al voltant del castell de Requesens. Si es vol visitar el castell, seguirem el rètol que així ho indica, sinó, en arribar a l’esplanada que hi ha avanç del castell, seguirem les senyal del GR11, el seguim fins a trobar la pista per la que hem pujat. Ara ja només toca baixar fins on tenim el cotxe aparcat i pujar (17) a Requesens a fer un bon àpat al restaurant La Cantina (18)(19)(20).\nDesnivell acumuladat: 902 m.\nAlçada mínima-màxima: 395 m.-1259 m.\nTemps amb parades : 5’30 h.\nAccessos: Per tal d’arribar al castell de Requesens (el nostre punt de partida) hem de anar a La Jonquera i des d’allà a Cantallops. Una vegada a Cantallops hem de conduir per una pista forestal que ens porta al castell i a Requesens.\nData de la sortida: 16-12-2006\nIntegrants: Loli, Carmen, Contxita, Je , l’avi Joan , Salvador, Toni, en Joan “Furnet”, Cristian, Salvi, Carles i Pau\nEtiquetes de comentaris: PUIGNEULOS ( descripció ruta)\nCatalunya 17708 Cantallops, Girona, España


Igualada inicia el projecte de Masoveria Urbana que rehabilitarà dos habitatges\nDesprés de la selecció dels masovers i dels propietaris dels habitatges, s’ha iniciat a Igualada el projecte de masoveria urbana. Un projecte de l’Ajuntament d’Igualada amb la col·laboració de la cooperativa Obrint Portes que neix amb l’objectiu d’oferir alternatives d’accés a l’habitatge i que facilitin l’emancipació dels joves de la ciutat alhora que incentiva la renovació i adequació d’habitatges en desús per tal de modernitzar-los i adaptar-los pel que fa a estructura, serveis i eficiència energètica.\nPer aquest primer projecte s’ha seleccionat una propietat formada per dos habitatges que reformaran dos masovers escollits d’entre una vintena de joves que van presentar-se al projecte.\nLa masoveria urbana consisteix en un acord entre la part propietària d’un immoble en desús i que requereix de diverses rehabilitacions, i la part masovera o inquilina. Ambdues parts marquen un temps determinat de carència de contracte de lloguer que justifiqui certa inversió de temps, material i recursos humans. No obstant, hi ha tasques que per seguretat i normativa només poden realitzar professionals.\nEls encarregats d’anunciar l’inici del projecte a Igualada han estat l’alcalde de la ciutat, Marc Castells; un responsable de la cooperativa Obrint Portes, Èric Morros; el propietari de l’immoble, Damià Plans i un dels dos masovers escollits, Carlos Fernández.\nMarc Castells ha posat en valor l’inici d’aquest projecte a Igualada per al que s’han seleccionat dos masovers i una propietat que cal arranjar. L’alcalde ha explicat “que es tracta d’un pacte que fa guanyar a tothom ja que els joves accedeixen a l’habitatge, el milloren i aprenen fent-ho sota la supervisió de professionals”. Per Marc Castells, aquest és un projecte més que se suma al conjunt de projectes de la ciutat que pretenen rehabilitar edificis i habitatges per tal d’augmentar el parc de lloguer assequible com son les subvencions per rehabilitacions i també per rehabilitacions de façana. “Tot suma, des de l’Ajuntament seguim apostant fermament per la rehabilitació conjuntament amb la construcció d’habitatges assequibles”.\nCom ha estat el procés de selecció\nEls dos elements imprescindibles del projecte, la propietat a rehabilitar i la part masovera, van ser seleccionats a partir d’un conjunt de criteris. En el primer cas, es va obrir una convocatòria de caràcter públic on qualsevol propietari d’un immoble en desús que complís un seguit de condicions tècniques podia presentar-s’hi, on es subvencionava amb 15.000€ cada habitatge i 5.000€ les zones comuns. Finalment van presentar la seva candidatura dos propietaris de dos edificis. Després d’un estudi tècnic, va seleccionar-se l’immoble de Damià Plans.\nEn la presentació, Plans ha explicat que ha apostat per aquest projecte per “rehabilitar la casa on va néixer donant la possibilitat a joves de què puguin emancipar-se”. El propietari ha assegurat que “el fet que s’impliquin en la remodelació dels pisos farà de ben segur que cuidin molt més l’espai quan hi visquin”.\nL’immoble esmentat està situat al centre d’Igualada i va ser construït al 1925. Si ve s’hi han anat realitzant diverses millores, l’edifici, format per dos habitatges d’uns 95m2, portava desocupat uns 20 anys. Les rehabilitacions a realitzar estan enfocades a la millora de l’estructura de l’edifici, la substitució de les instal·lacions i, sobretot, la millora de la seva eficiència energètica. Així doncs, professionals del sector realitzaran el canvi de tres bigues en mal estat, l’adequació de la instal·lació de l’aigua, impermeabilització de la coberta, una nova instal·lació completa de llum, instal·lació de caldera de pellet i el canvi de tancaments de fusta per tancaments de PVC. D’altra banda, els masovers, amb el suport d’un cap d’obra que els acompanyarà i formarà, realitzaran l’aïllament de sostres i parets amb cartró-guix (pladur) per millorar l’eficiència energètica de l’immoble, restauració de parets i sostres existents, la instal·lació de dues cuines noves, canvi d’elements dels banys, polit de terres i instal·lació de parquet i pintura de tot l’immoble i paret.\nD’altra banda, per seleccionar la part masovera, es va realitzar un perfil segons les necessitats d’accés a l’habitatge entre la població jove. Així doncs, els joves interessats havien de tenir entre 18 i 35 anys, tenir uns ingressos mínims per fer-se càrrec d’un habitatge de lloguer, ser d’Igualada o rodalies i tenir formació o experiència en la rehabilitació d’habitatges. Es va realitzar una crida a través dels mitjans de comunicació, així com dues sessions informatives entorn el projecte. Es van rebre una vintena de peticions de persones interessades i, finalment, d’acord amb les condicions esmentades anteriorment, es van seleccionar dos joves d’entre les 6 sol·licituds rebudes finalment.\nUn d’ells és Carlos Fernández que a la presentació de l’inici del projecte ha valorat molt positivament aquesta oportunitat “que facilita l’accés dels joves a un lloguer, ja que d’altra manera és molt complicat”.\nEs calcula que les rehabilitacions tindran un cost aproximat de 40000€ i poden tenir una durada d’uns 6 mesos. Un cop els masovers puguin accedir a viure al seu habitatge, gaudiran d’una carència de pagament de lloguer segons les hores invertides i posteriorment d’un lloguer assequible per sota el preu de mercat fins, almenys, els 5 anys de contracte.\nArticle anteriorTroballa d’un esquelet del segle VII dC a Sant Martí Sesgueioles\nPròxim articleAvui dimecres es presenta el llibre “Des de les golfes”, de Marc Talavera


Procediments per publicar vídeos — Serveis TIC — UPC. Universitat Politècnica de Catalunya\nVideoteca UPC - ZonaVídeo\nProcediments per publicar vídeos\nProcediments per retransmetre en directe\nProcediments per insertar un video de Zonavídeo al nostre Genweb\nCom puc tornar a veure bé un vídeo que tenia allotjat a UPCtv i ara no es veu?\nCom puc pujar un vídeo a ZonaVídeo?\nCom puc sol·licitar fer una retransmissió en directe?\nAmb qui he de contactar si vull publicar un vídeo a Zonavídeo?\nVideoteca UPC - ZonaVídeo ▶\nAccedeix a Zonavídeo\nSou a: Inici / Videoteca UPC - ZonaVídeo / El servei / Procediments per publicar vídeos\nNo publiqueu els vídeos directament a ATENEA. Això pot fer que el servei de Campus vagi més lent per a tota la comunitat. Us recomanem que pugeu els vídeos en plataformes externes i els enllaceu al Campus\nVideoteca UPC ZonaVideo\nPoseu-vos en contacte amb el personal de les biblioteques dels vostres centres docents de la Universitat o serveis generals (Àrea TIC)\nEl personal de les biblioteques UPC publiquen i cataloguen les produccions a ZonaVídeo amb criteris de classificació i ordenació del material que estarà disponible en accés obert.\nL’objectiu: disposar d’una plataforma que impulsi l’ús dels materials audiovisuals en l’activitat acadèmica i faci visible en accés obert, sempre que sigui possible, el patrimoni audiovisual de la UPC\nRECOMANAT PER A: Vídeos docents, institucionals, de recerca i/o difusió que es vulguin publicar en accés obert i que es vulguin preservar.\nAltres opcions per publicar vídeos\nCanal Youtube LISA de la UPC\nUs facilitem un entorn per a que podeu pujar vídeos de forma autònoma al canal de youtube de l'ICE de la UPC.\nAccediu al plataforma de publicació de vídeos MEDIACamins i ompliu les dades de publicació. Un cop pujat el vídeo al canal de youtube obtindreu un enllaç perquè els pugueu publicar a ATENEA i RACÓ. El vostre vídeo es publicarà al canal de Youtube del LISA .\nIMPORTANT: El vídeo es publicarà en opció OCULT (només veuran el vídeo les persones que tinguin un enllaç)\nPermisos d'accés a la plataforma\nSi sou PDI ja us podeu validar mitjançant el botó LOGIN amb les vostres dades de les intranets de la UPC\nSi sou PAS o PDI de recent contractació, envieu un missatge a isabel.darnell@upc.edu per sol·licitar accés. Un cop us hagin donat accés podreu accedir a la plataforma amb les vostres dades de les intranets de la UPC.\nRECOMANAT PER A: Vídeos de classes o per a grups tancats d'alumnat o d'ús exclusiu, que es vulguin tenir en accés ocult o que siguin només d'ús per a períodes curts i que no es vulguin preservar en el temps.\nCanal institucional de la UPC\nSi teniu un vídeo sobre projectes de recerca UPC també podeu demanar fer-ne divulgació a través del canal youtube institucional de la UPC.\nContacteu amb el servei de comunicació, que valorarà les característques del projecte i la conveniència de publicar-lo o no al canal youtube institucional de la UPC.\nRECOMANAT PER A: Vídeos de divulgació de la recerca d'interès per a la comunitat UPC i/o la societat.


Operari/a industrial (horari rotatiu) - NA - wijobs.es\nOperari/a industrial (horari rotatiu) - NA\nResideixes a la zona del Baix Empordà i estabilitat laboral? T'agradaria poder disposar d'un horari intensiu per poder dedicar la resta del dia al que més t'agradi?\nSi es així, aquesta oferta t'interessa!\nSeleccionem operaris/es per treballar en les diferents seccions de la planta de producció d- una empresa del sector de les arts gràfiques.\n-Revisió de la matèria primera i de l- estat de les línies en l'inici del procés.\n-Seguiment de l'estat de la producció en les diferents fases. Registre de les possibles incidències que sorgeixin, així gestió d- aquestes.\n-Ordre i neteja del lloc de treball.\n-Altres tasques derivades.\n-S'ofereix treballar en torns rotatius i amb contractació inicial per ETT + Empresa.\nNecesites residir a la zona. Valorarem positivament experiencia en una posició similar i imprescindible tenir disponibilitat per treballar a torns (5è torn)\nContactació inicial per ETT.


President Torra: "El problema dels processats en aquest judici és també un problema de la comunitat internacional i, especialment, de la UE"\nEl president acompanyat del Govern, durant la declaració institucional. Autor: Jordi Bedmar\nEl cap del Govern ha presidit aquest matí una reunió extraordinària del Consell Executiu amb motiu del trasllat de les preses i els presos polítics a Madrid per l’inici del judici de l’1-O\nA primera hora del matí, el president, acompanyat del Govern, s’ha desplaçat al Centre Penitenciari Brians 2 per mostrar el seu suport al vicepresident i consellers del Govern legítim empresonats, la presidenta Forcadell i els líders d’Òmnium i ANC abans del seu trasllat\nTorra ha demanat al govern espanyol “valentia i voluntat d’emprendre els canvis democràtics que Espanya necessita per homologar-se a les democràcies plenes i avançades del món”\nEl president de la Generalitat, Quim Torra, ha subratllat aquest migdia que “el problema dels processats en aquest judici, dels demòcrates catalans, és també un problema de la comunitat internacional i, especialment, de la Unió Europea”. I ha fet una crida a les institucions europees a actuar: “Som ciutadans europeus amb uns drets i unes llibertats que han de ser protegits per les institucions comunitàries”.\nEl president ha donat aquest missatge en la declaració institucional que ha fet, acompanyat del Govern, amb motiu del trasllat de les preses i els presos polítics a Madrid per l’inici del judici de l’1-O. Prèviament, l’Executiu ha celebrat una reunió extraordinària.\nEn la seva compareixença, el cap del Govern ha demanat que, davant l’imminent inici del judici, “siguem l’altaveu de la denúncia col·lectiva d’allò que no hauria d’haver passat mai a l’Europa del segle XXI”. “El clam de justícia i llibertat dels presos polítics ha d’arribar a tots els racons possibles i ha d’estendre la reivindicació democràtica dels catalans a tothom qui la vulgui escoltar”, ha assegurat Torra, que ha afegit que els líders independentistes “volen anar al judici per plantar el mirall de la vergonya davant dels poders de l’Estat espanyol”. “Fem que reflecteixi com més millor i amb la màxima nitidesa possible”, ha defensat.\nAmb aquest objectiu, el president ha apel·lat “la comunitat internacional, ciutadania, governs, entitats de drets civils i humans, mitjans de comunicació i personalitats compromeses amb la justícia i la llibertat” perquè “se sumin al clam del poble de Catalunya en defensa dels principis i valors que han de fer del món un lloc més just, més segur i més lliure”.\nEn el seu discurs, Torra ha denunciat que “som davant d’una estratègia premeditada per liquidar l’expressió i la voluntat democràtica dels catalans”. Ha lamentat que els mesos que han passat des del mes d’octubre de 2017 “han estat la demostració de la vulneració impune dels drets fonamentals”, i n’ha posat com a exemples “la presó preventiva utilitzada com a escarment i condemna abans del judici, la liquidació dels drets parlamentaris més elementals, l’intent de modificació de la composició del Parlament sorgit d’unes eleccions imposades, l’impediment de la investidura del candidat proposat per la majoria parlamentària i la continuada judicialització de la política”.\nDavant d’aquesta “involució democràtica de l’estat”, el president ha refermat el compromís del Govern “de no defallir i no retrocedir davant aquesta onada repressiva”. I ha demanat al govern espanyol “valentia, coratge i voluntat d’emprendre els canvis democràtics que Espanya necessita per homologar-se a les democràcies plenes i avançades del món”. “L’única fórmula que pot garantir aquests canvis és el diàleg, la negociació i l’exercici del dret d’autodeterminació de Catalunya”, ha conclòs.\nVisita als presos polítics a Brians 2\nA primera hora del matí, el president, acompanyat del vicepresident i de les conselleres i consellers del Govern, s’ha desplaçat fins al Centre Penitenciari Brians 2 per mantenir “una reunió institucional amb el vicepresident i els consellers del Govern legítim empresonats, la presidenta Carme Forcadell i els líders d’Òmnium i ANC”.\n“Els hem trasllat tota l’energia possible i un suport indestructible com a Govern de la Generalitat”, ha explicat el president, que ha remarcat que som a les portes d’un judici que “canviarà per sempre el nostre país i la seva relació amb el Regne d’Espanya”.\nEl cap de l’Executiu ha insistit que el judici “ens interpel·la com a ciutadans i com a Govern”, perquè també és “contra el dret d’autodeterminació de Catalunya i contra la democràcia”, i ha assegurat que els líders independentistes “no s’han de defensar de res, perquè no han comès cap delicte”. “Tornem a demostrar el nostre compromís amb la veritat i el futur de tots els catalans. Democràcia, no violència, justícia i llibertat”, ha conclòs Torra.\nEl president acompanyat del Govern JPG 1,283MB\nEl president acompanyat del Govern JPG 1,372MB\nEl president acompanyat del Govern JPG 1,401MB


El Trueta demostra l’eficàcia de la fisioteràpia respiratòria en pacients amb bronquièctasi | ICS Girona\nEl Trueta demostra l’eficàcia de la fisioteràpia respiratòria en pacients amb bronquièctasi\nUna revista científica europea ha publicat l’article del Servei de Pneumologia, que determina com a través d’uns exercicis de respiració s’aconsegueixen reduir la mucositat dels pulmons i les aguditzacions de la malaltia\nUn equip del Servei de Pneumologia de l’Hospital Universitari de Girona Dr. Josep Trueta i de l’Hospital Santa Caterina de Salt ha demostrat l’eficàcia d’un tractament amb fisioteràpia respiratòria per tractar pacients afectats de bronquièctasi. El procediment utilitzat i els seus bons resultats acaben de ser publicats a la prestigiosa revista European Respiratory Journal, de la Societat Europea de Pneumologia, que també en ressalta els resultats en un editorial.\nL’estudi descriu com durant un any s’han tractat en paral·lel un grup de pacients amb una tècnica de fisioteràpia respiratòria i un altre grup amb un placebo. Tots ells estaven afectats per aquesta malaltia crònica, que presenta dificultat per eliminar el moc que afavoreix la infecció crònica i que és difícil de controlar només amb els antibiòtics.\nÉs la primera vegada que es fa un estudi tan prolongat en tota la comunitat científica, ja que mai s’havien fet tests superiors als 3 mesos de durada, i també és el primer que es compara amb un placebo. El resultat ha evidenciat que els exercicis ─instruïts per un fisioterapeuta respiratori i reforçats pel pacient al seu domicili─ permeten una major expectoració i la reducció de la mucositat adherida als pulmons, cosa que evita aguditzacions de la malaltia i permet una millor qualitat de vida.\nL’estudi s’ha fet amb 44 pacients, la meitat dels quals ha rebut el tractament convencional combinat amb exercicis de placebo basats en moviments de braços. L’altre grup ha seguit una tècnica de drenatge de secrecions instruïda pel fisioterapeuta. Per fer-la el pacient s’ha d’estirar de costat al llit i ha de fer exhalacions llargues, com si intentés entelar un vidre. Aquests exercicis es repeteixen d’un costat i de l’altre cada dia, matí i vespre, durant uns quinze minuts. La millora és evident des del mateix moment que s’inicien. El pacient expectora mucositat amb més facilitat, i això li facilita la neteja dels pulmons.\nL’estudi s’ha dut a terme des del Servei de Pneumologia del Trueta en col·laboració amb l’Institut d’Investigació Biomèdica de Girona (IDIBGI) i l’Hospital Universitari Vall d’Hebron.


En una entrevista que Gerard Piqué va concedir a L’Equip Magazine el mes de novembre passat, el central de l’FC Barcelona desvetllava la seva intenció, a banda de crear una nova competició de futbol, de fer-se amb la propietat d’un equip.\nEl seu grup empresarial, Kosmos, seguirà invertint en l’esport i, més concretament, en el futbol andorrà. Segons informa el 'Diari d'Andorra', el grup presidit pel jugador del Barça s’ha fet amb la propietat de l’FC Andorra aprofitant la finestra que s’obrirà amb la imminent aprovació de la llei de l’Esport.\nPiqué s'inventa un nou torneig de tennis amb un premi astronòmic\nLes converses entre Kosmos i l’entitat tricolor es troben molt avançades, pràcticament en el seu tram final, i l’oficialitat de l’acord definitiu i la signatura només es troben a l’expectativa de l’aprovació de l’esmentada llei.\nAquesta normativa permet, entre d’altres aspectes, l’entrada de capital estranger en entitats esportives del país que competeixen sota el paraigües de federacions estrangeres. És a dir, la creació de societats anònimes esportives. Aquest, evidentment, és el cas del FC Andorra que es troba a Primera Catalana i abraçat a la Federació Catalana de Futbol. Un cop rebut el vistiplau del marc legal, l’acord entre ambdues parts, es desvetllarà i es durà a terme el traspàs de poders entre l’entitat tricolor, que presideix Albert Ferré, i l’empresa Kosmos.\nTot i que els paràmetres de l’acord són confidencials –quantitat de diners que s’hi invertiran i cost de la compra, per exemple– i que encara s’està treballant en un esbós d’intencions, segons ha pogut saber el Diari, Kosmos assumirà el deute actual de l'FC Andorra, d’uns 200.000 euros.\nAquest és un dels punts que més preocupava a la direcció del club tricolor, i que més celebra, la de poder netejar definitivament els números vermells. Una motxilla econòmica que des de fa un temps ve arrossegant el club i que aquest curs s’ha aconseguit reduir 50.000 euros per situar-lo en 200.000. La decisió farà que Kosmos passi a encarregar-se de la gestió econòmica i esportiva de l’entitat i, bàsicament, del control total del club.\nLa intenció dels nous propietaris és crear un projecte que porti el FC Andorra al futbol professional espanyol.\nUn dels exemples amb els quals es volen emmirallar és la UE Llagostera, entitat gironina que va assolir sis ascensos en nou temporades i va tocar el cel amb l’accès a Segona Divisió A fa quatre anys. La idea que Piqué i el seu grup tenen al cap és molt semblant a aquesta. Per assolir la fita, volen proporcionar un marcat segell Barça a la proposta i, fins i tot, tenen molt encaminat un entrenador d’aquesta escola i amb aquest ADN blaugrana per agafar l’equip. I la intenció és que el relleu a la banqueta es faci ja aquesta temporada, amb la qual cosa la continuïtat de Richard Imbernón està en entredit.


La ministra d'Igualtat reclama «no donar treva a l'explotació sexual» - Regió7 :: El Diari de la Catalunya Central\nLa ministra d'Igualtat reclama «no donar treva a l'explotació sexual»\neuropa press 21.08.2020 | 23:20\nLa ministra Irene Montero arxiu/europa press\nLa ministra Irene Montero\nLa ministra d'Igualtat, Irene Montero, va remetre una carta a les comunitats autònomes per al tancament dels prostíbuls pel coronavirus, en línia amb les restriccions establertes a bars, discoteques i locals d'oci. «Que no donem treva a l'explotació sexual, que no donem treva a aquesta indústria proxeneta que sempre roman en la impunitat i en l'absoluta opacitat. Es parla molt dels drets de les dones en context de prostitució, però no de les xifres de negoci», recorda.\nSegons va explicar en una entrevista a RNE, durant l'estat d'alarma es va treballar per convertir en essencials els serveis d'assistència i l'atenció integral a les víctimes de violència de gènere. També va afegir que s'ha d'estendre aquesta garantia juntament amb les que ja donen les comunitats autònomes en matèria d'atenció a les dones víctimes de l'explotació sexual.\nAra, ha afegit que l'experiència acumulada ha de servir per garantir els drets de les dones que estan en una situació de vulnerabilitat. A més, els contagis en els bordells són difícils de rastrejar. En la missiva enviada als consellers d'Igualtat, la ministra va mostrar la seva «profunda preocupació pels brots coneguts en prostíbuls».\n«Dins les mesures acordades amb Sanitat que limiten l'obertura de bars, restaurants, discoteques i altres locals d'oci nocturn i sense perjudici de la nostra constant lluita contra l'explotació sexual, considero important que s'actuï específicament sobre aquells llocs on s'exerceix la prostitució», continua el text.\n«Seria un element fonamental per oferir a aquestes dones, després dels tancaments dels locals, alternatives dignes que es facin càrrec de la seva situació», exposa la ministra.\nLa carta afegeix que una altra de les qüestions que han de caracteritzar un govern és la seva capacitat, amb el conjunt de les administracions, per garantir de forma integral els drets de les dones que estan en condicions de prostitució i són víctimes d'explotació sexual, i per tancar aquests prostíbuls i locals de l'alternació.\nFinalment, assegura que el seu ministeri està també treballant de forma «decidida» contra l'explotació sexual i per garantir una reforma integral dels drets de les dones que estan en aquesta situació.\nEl Ministeri d'Igualtat demana a les autonomies que tanquin els prostíbuls pels rebrots de coronavirus.\nCalvo discrepa de la jutgessa que va rebutjar confinar Lleida.\nNadia Calviño: «Tenia emparaulats deu vots, però algun ministre va canviar d'idea».


Premis ACM: Carrie Underwood per interpretar 'Southbound' en la cerimònia del 2019 - Música Country\nAra sabem què Carrie Underwood actuarà durant la Premis ACM 2019! El Idol americà Alumna va revelar a les xarxes socials, juntament amb una foto d'ella als assajos dels premis ACM, que cantarà 'Southbound', de la seva última Plora bastant àlbum.\nLa interpretació de 'Southbound' de Underwood no és l'única vegada que passarà a l'escenari. Underwood també actuarà amb Som nosaltres estrella Chrissy Metz, Lauren Alaina, Mickey Guyton i Maddie & Tae en una cançó anomenada 'I'm Standing with You', del recent Avanç pel·lícula.\nAltres col·laboracions programades durant la retransmissió en directe dels premis ACM del 2019 inclouen Dierks Bentley amb Brandi Carlile, Eric Church i Ashley McBryde, Maren Morris amb els germans Osborne i Kane Brown amb Khalid. Jason Aldean actuarà amb tots dos Kelly Clarkson i Florida Georgia Line, mentre Clarkson també actuarà Dan + Shay.\nGeorge Strait actuarà amb Miranda Lambert (qui també ho farà realitzar un medley propis) i Brooks & Dunn faran equip amb Luke Combs, per al seu duet 'Brand New Man' de Brooks & Dunn's acaba de sortir Reinicieu àlbum.\nEls nadius d'Oklahoma podrien tenir una oportunitat més per prendre el lloc durant la cerimònia dels premis ACM. Underwood és nominada com a Artista Femenina de l’Any, categoria que comparteix amb Lambert, Maren Morris, Ashley McBryde i Kacey Musgraves.\nUnderwood acaba de tornar a la feina després del naixement del seu segon fill, Jacob Bryan, a principis d’aquest any, per preparar-se per al seu proper Cry Pretty Tour 360. També treballa dur per tornar a la forma, que reconeix que ha estat una lluita més del que va ser després del naixement del seu primer fill, Isaïes.\n'Vaig a ser sincer,' rebotaré 'després que Jacob hagi estat molt més difícil que després que jo tingués Isaïes i jo últimament he estat força dur amb mi mateix', Underwood concedit a les xarxes socials. 'Vaig al gimnàs i no puc córrer tan ràpid ni tan lluny. No puc augmentar el pes o fer tants representants com ara fa un any. Vull sentir-me com a mi mateix de nou ... perquè el meu cos pugui sentir la manera que sé que pot ser.\nUnderwood va afegir que estava aprenent a no ser tan dura amb ella mateixa i que acceptava el seu cos per a tot el que està fent per ella.\n'Mentre em preparo per a les catifes vermelles i per a la vida en gira, ara mateix em faig una promesa de començar a apreciar el que pot fer el meu cos i deixar de centrar-me en el que pot & rsquo; t. Promet deixar d’analitzar tots els angles i cada corba i cada lliura i cada àpat. Jo continuaré mantenint el camí perquè és un viatge i sempre que jo treballo sempre per assolir els meus objectius, algun dia els assoliré. Vaig a prendre-ho dia a dia, somriure a la noia al mirall i treballar perquè m’encanta aquest cos i tot el que ha fet i ho continuaré fent ”.\nUnderwood donarà el seu tret de sortida a Cry Pretty Tour 360, amb Maddie & Tae i Runaway June que actuaran com a actes d’obertura, l’1 de maig a Greensboro, Carolina del Nord. Cerqueu dates a el seu lloc web oficial.


#NOTICIA: Adhereix-te al manifest contra el racisme i el feixisme – SOS Racisme\nLa darrera setmana del mes de juny, el Consell de la Joventut d’Horta-Guinardó i les entitats que en formen part van organitzar unes Jornades contra el racisme i el feixisme. Des de SOS Racisme Catalunya vam donar suport i vam participar en algunes d’aquestes activitats: la taula rodona sobre l’extrema dreta, el concert de Pau Alabajos i Jordi Montañez pel tancament dels CIEs. I també hem signat el manifestque recull l’essència de la mobilització. Us convidem a tots i totes a adherir-vos.\nManifest contra el racisme i el feixisme\nAutoria: Il·lustració de Maria Calvet\nGravació de la taula rodona “Extrema Dreta a Catalunya i Europa” amb les intervencions d’Aitor Hernández-Carr (politòleg), David Bou (periodista) i Dani Celma (UCFR- El Clot). Moderada per Alba Cuevas (SOS Racisme). Amb la il·lustradora Maria Calvet.\nxerrada extrema dreta 26-06-23 from Boca Ràdio on Vimeo.\n11 novembre 2020 11 novembre 2020 , Activitats\n#ACTIVITAT: l’Aixada Antiracista, entitats juvenils comencen a treballar cap a un moviment antiracista\n29 maig 2014 27 maig 2016 , Activitats, CJB, juventut, Newsletter, treball en xarxa\nEntitats juvenils de Catalunya tornen a unir esforços en la lluita contra el racisme. Amb l’objectiu d’avançar en la...\nBANNER Activitats educatives#NOTICIA: Insistim en què les embarassades, menors i urgències tenen dret a atenció sanitària gratuïta


Reducció de 2 hores setmanals (tornen a ser complementàries el 2016) per al professorat entre 55 i 64 anys\nPer discapacitat legalment reconeguda (no vigent)\nNomés es pot reduir la jornada laboral si es treballa a jornada sencera\nInterins-substituts: a més de treballar a jornada sencera, és requisit imprescindible, per poder gaudir de la compactació (que no de la reducció), tenir contracte d'1 de setembre a 31 d'agost.\nQuan els dos progenitors, adoptants o acollidors de caràcter preadoptiu o permanent, puguin tenir-hi dret, només hi podrà accedir un d'ells.\nRetribucions: encara que l'ET parla d'una reducció proporcional de les retribucions, l'EBEP assenyala que el funcionari no tindrà cap reducció de les seves retribucions.\nSol·licitud: a la Delegació Territorial. Cal adjuntar informe mèdic.\nObservacions: cal justificar, mitjançant informe mèdic, la necessitat del tractament, la periodicitat o la durada aproximada, i la necessitat que es dugui a terme en horari lectiu. Poden gaudir d'aquesta reducció les persones amb una discapacitat legalment reconeguda que hagin de rebre tractament per aquest motiu.\nDarrera modificació: 18/05/2018 12:22


El vel del silenci | Míriam Díez Bosch | Directora de l’Observatori Blanquerna de Comunicació, Religió i Cultura | Articles | El Punt Avui\nEl vel del silenci El vel del silenci El vel del silenci El vel del silenci + El vel del silenci E-mail\nDirectora de l’Observatori Blanquerna de Comunicació, Religió i Cultura - 9 desembre 2021 2.00 h\nEl vel del silenci El vel del silenci El vel del silenci El vel del silenci El vel del silenci E-mail\n“La violència i els abusos sobre les dones que van decidir entrar en una comunitat religiosa, i el que havia de ser una vida amb sentit es va convertir en un calvari\nDins els murs de les comunitats catòliques religioses femenines també hi ha hagut abusos. Sexuals, de consciència, de poder. La violència s’hi ha exercit de maneres subtils, algunes per part de superiores amb una visió distorsionada de què és governar. En altres casos, per confessors, sacerdots o directors espirituals que han abusat físicament o psicològicament de les aspirants, postulants, novícies o ja consagrades. No cal dir que el factor racista també hi ha jugat un paper rellevant. El dolor d’aquestes dones ha cridat l’atenció de Salvatore Cernuzio, i una editorial catòlica multinacional com San Paolo li ha editat un llibre testimoni on –anònimament– hi ha diversos casos que segueixen patrons molt semblants. És el mateix Vaticà que ha publicat una ressenya del llibre Il velo del silenzio, del qual la religiosa Nathalie Bécquart, xaveriana, ha escrit el pròleg. Bécquart és sotssecretària de la secretaria general del Sínode de Bisbes, un organisme que està treballant perquè l’Església segueixi vies més sinodals, que és la manera eclesial d’entendre processos participatius en què tothom pugui parlar i ser escoltat.\nEl llibre afronta un problema molt oblidat en el qual s’ha instaurat la sordina institucional més penetrant: la violència i els abusos sobre les dones que van decidir entrar en una comunitat religiosa i el que havia de ser una vida amb sentit es va convertir en un calvari. És una gran paradoxa: precisament moltes dones han optat per convents i monestirs perquè aquests eren espais de llibertat on el masclisme imperant als contextos on viuen les asfixiava. Moltes d’elles, les del llibre quasi totes, n’han sortit, i no es van sentir escoltades ni, encara menys, acompanyades. Els vots de castedat, pobresa i obediència poden ser un camí per a una vida feliç i lliure, però també, si hi ha infantilismes en la formació, es poden convertir en manipulacions que oprimeixen les persones.\nLes víctimes estan ferides i sor Nathalie demana que se les escolti, “es miri de cares a la realitat i es digui la veritat”, i sobretot, “es cerquin les vies per acompanyar les persones que pateixen dins la vida religiosa i les que han sortit i s’han hagut de reconstruir”. L’obediència mal entesa pot acabar en dependències humiliants que lesionen la dignitat de la persona. El llibre és una entrada al costat fosc de la vida religiosa. Un atenuant és que les superiores estan en el càrrec massa temps. En la vida religiosa s’han donat casos, encara vigents, de superiors amb càrrecs que duren pràcticament tota la vida. Si no hi ha relleu, la persona tendeix a identificar-se amb el rol. Es confon la pròpia voluntat amb el voler de Déu, i es cometen barbaritats. El papa Francesc està examinant diverses comunitats i no és partidari dels rols vitalicis. Quan hi ha hagut casos de violència sobre dones religioses per part de sacerdots, el mossèn acusat no es movia de lloc, i la religiosa era traslladada a una altra comunitat. I, sovint, acusada d’haver seduït el mossèn. Es posava l’accent en la víctima.\nUna formació excessivament rígida i una gestió dictatorial han acabat amb haver de demanar permís per dutxar-se o canviar-se un cop per setmana la roba interior: això no forma part de cap espiritualitat, sinó d’una mentalitat obsoleta que crea més ferides que vocacions. Frases com “Hauries de patir per Jesús”, “És culpa teva no aguantar perquè ets incapaç d’estimar” o “No tens vocació” són frases arbitràries d’abús de poder que han dut religioses a emmalaltir per excés de càrregues de feina o manca d’autoestima.\nEl clericalisme ha estat una mentalitat que no hi ha ajudat. L’Església reconeix que ha creat estructures piramidals. És inaudit, i esperançador, que sigui la mateixa estructura que reconeix que cal prevenir abusos i acompanyar les víctimes. Si surts d’una estructura en què ho has donat tot, no et poden donar una bossa amb menjar i prou. A Roma hi ha dues cases de les religioses Scalabriniane, on s’acullen exmonges per tal que trobin aixopluc. Moltes d’elles, especialment filipines i índies, no tenen xarxa i als seus països és un deshonor enorme haver deixat una congregació. La maduresa de la institució eclesial es mesurarà també en les sortides. Durant molt de temps ha estat més fàcil ser caritatiu que just. En el fons es tracta d’acompanyar en la pèrdua, fer costat als vulnerables. Vaja, res que no estigui en el seu mateix argumentari.\nEl Punt Avui. Girona 09-12-2021, Pàgina 40\nEl Punt Avui. Nacional 09-12-2021, Pàgina 32


Farcint la faixa: Xiquets de Reus a Ulldemolins...castells i cuina de Quaresma\nXiquets de Reus a Ulldemolins...castells i cuina de Quaresma\nEl proper diumenge 8 de març a la vila d'Ulldemolins tindrà lloc la 28a edició de la diada gastronòmica de la truita amb suc.\nAquest plat típic de la Quaresma,degut a la prohibició de la carn,és una resposta "imaginativa" per alegra els plats en èpoques d'abstinència.\nLa festa va néixer l'any 1982 com una trobada dels veïns de la població al voltant d'un plat de cuina "casolana": La truita d'espinacs amb suc,recepte emblemàtica del Priorat (no tant sols és terra de vins!!).\nEl 9 de març de 2008 va tenir lloc el concurs de truites i la diada castellera amb els Xiquets de Reus.\nEn Alexandre Prieto Ortiz fotògraf dels Xiquets de Reus ens va enviar aquestes imatges de les truites i dels castells de la seva colla...\nAquesta diada a Ulldemolins marca l'inici de la temporada dels Xiquets,una bona manera de retrobar-se a plaça tota la colla i més si hi ha teca pel mig...\nFregim el bacallà, l'oli del fregit el posem en una cassola de terra o sofregirem els alls i unes fulles de julivert tot trinxat; quan els alls agafin color, tirem una cullerada o dues de farina, es deix rossejar, i llavors hi tirem aigua freda i un pols de pebre vermell i sal. Deixem que arrenqui el bull.


Un home mata dues persones i en fereix una altra a Alcorcón - Regió7 :: El Diari de la Catalunya Central\nUn home mata dues persones i en fereix una altra a Alcorcón\nLa Policia té identificat l'home que va matar dues persones en un bar de la localitat madrilenya d'Alcorcón, i de moment no descarta cap hipòtesi sobre el que va passar, tot i que, segons diversos testimonis, pot tractar-se d'una venjança. L'assassí, és un client habitual del bar de música heavy en què es van produir els fets i es caracteritza per anar molt tatuat.\nEl succés es va produir poc abans de les sis del matí en un pub d'Alcorcón, on l'agressor va entrar amb una arma i va disparar a boca de canó al cambrer que estava darrere de la barra i a una dona que també es trobava al local, que van morir a l'acte. L'agressor va ferir una altra persona, un home de 43 anys que, segons les primeres indagacions, és la parella sentimental de la dona morta.\nEl CN Minorisa femení venç el Ciudad de Alcorcón i assoleix l'ascens a Primera Divisió\nEl CN Minorisa femení es juga l'ascens a Primera Divisió en tres dies a Alcorcón\nEl parricida de Getafe va ofegar als seus fills abans de calar foc al pis


Sant Magí 2012 — Ajuntament de Tarragona\nPrograma de Sant Magí 2012\nLes Festes de Sant Magí 2012 se celebraran entre els dies 14 i 19 d’agost i contemplen 149 actes per a tots els públics repartits en 6 dies de festa major en honor al patró de Tarragona.\nDins del programa destaquen les següents propostes:\nEl Ballet de Sant Petersburg ens presenta en aquesta ocasió La bella dorment al Teatre Auditori del Camp de Mart el dimecres 15 d’agost. Els ballarins russos gaudeixen de merescuda fama per les seves tradicions de la dansa clàssica. L’actual companyia és una de les que més gires fa arreu del món.\nPer altra banda, la Federación de Casas y Centros Regionales de Tarragona ens oferirà la proposta Els Sabors de Sant Magí. Es tracta de la 1a gran mostra gastronòmica de Sant Magí per gaudir de sabors d’arreu a la festa de casa nostra.\nJa podeu consultar aquí el programa d'actes de Sant Magí 2012 També es pot descarregar el programa per a dispositius mòbils, en sistema Android a Google Play:


Caravana Grècia València: DIA 8. CARAVANA A GRÈCIA: OBRINT FRONTERES\nVelatori davant l'ambaixada de l'Estat espanyol a Atenes\nHa arribat l'últim dia d'accions de la Caravana, 23 de juliol de 2016, la darrera nit, més de 50 persones de diferents territoris de l'Estat Español, s'han reunit enfront de l'ambaixada d'Espanya a Atenes per a realitzar una perfomance en protesta per la indiferència i falta de compromís del govern encara en funcions presidit per Mariano Rajoy.\nUna filera de veles il.luminades junt amb una pancarta on es podia llegir: VERGONYA emmarcaven el passeig on hi és situada l'ambaixada d'Espanya a Atenes. Aquestes persones romanien immòbils en el sòl durant uns cinc minuts. Després d'aqueixos moments de silenci, ha començat un cant d'una de les participants a manera de plor i seguidament, ha arribat un nodrit grup de policies que s'han situat en fila entre la pancarta i la porta de l'ambaixada, per a protegir-la. A pesar que portaven escuts antidisturbis, l'acte s'ha celebrat sense cap tipus d'incident.\nDesprés del cant s'ha fet el silenci i s'ha llegit un escrit on hem expressat el malestar que ens ha generat veure i experimentar en primera persona les situacions en les quals es troben les persones que cercant refugi els ve a la trobada la mort en el mar Mediterrani. També hem posat en evidència l'empatia i gratitud que sentim cap el poble grec per la solidaritat que està demostrant en contraposició a l'actitud de les institucions europees, que miren a un altre costat, reafirmant-se en polítiques racistes ,segueixen sense assumir les seues responsabilitats.\nA més, a aquest sentiment d'indignació, se suma el fet esdevingut el matí del divendres, quan vam intentar reunir-nos amb l'ambaixada i el cònsol ens ha rebut a la porta amb l'excusa que “no hi havia suficient espai dins i que haurien d'estar dempeus igualment”.\nPreteniem poder parlar a la reunió amb l'ambaixador al que li havíem portat els 14 punts a manera d'exigències que es van decidir el passat 5 de juliol a l'assemblea de coordinació de la Caravana a Madrid, aquest acte formava part de la intensa agenda que hem anat desenvolupant des del dia 15 de juliol i que ens ha portat a més de 250 activistes de 19 ciutats de l'Estat espanyol a traslladar-nos fins a Grècia, amb una Caravana de cinc autobusos.\nPer finalitzar amb les nostres reivindicacions ha tingut lloc una multitudinària manifestació enfront de l'ambaixada espanyola a Atenes el matí de hui. Més de 500 persones ens hem concentrades al peu del mític Acròpoli, per a expressar la seua repulsa a les polítiques de migració i asil del Govern espanyol i la seua decepció amb l'actitud de menyspreu que va tenir el cònsol Juan Sáez d'Heredia en negar-se a rebre'ns en les instal·lacions diplomáticas.\nLa manifestació, que va transcórrer per uns 500 metres davant la mirada atònita de desenes de turistes, va tindre el mateix caràcter pacífic amb el qual es van desenvolupar tots els actes, visites i accions dutes a terme per la Caravana en la seua estadía a Grècia. El crit de “Obri l'Ambaixada” d'alguna forma va vindre a sintetitzar la distància que intervé entre una ciutadania compromesa amb la situació de les persones refugiades i la sòrdida ceguesa de les autoritats espanyoles i europees.\n“Jo no vull pertànyer a aquesta Europa” es va escoltar en reiterades oportunitats, la qual cosa es va correspondre amb una acció de rebel·lia contundent: el trencament i crema de desenes de passaports espanyols.\nAixí mateix, activistes de la Caravana vam executar una performance que va emocionar a totes les persones presents i va omplir el matí de proclames i càntics, al mateix temps que els sòls es van omplir de marques de mans roges, ensangonades. “Les polítiques de la Unió Europea maten”, es va cridar.\nAquest acte va vindre a tancar les nostres activitats, aquesta ha sigut una iniciativa que l'organització ciutadana considera amb prou tasques, només un punt de partida que ha servit no solament per a conèixer i denunciar la realitat que les persones refugiades estan vivint a Grècia, sinó fonamentalment per a poder articular-nos entre les diferents iniciatives ciutadanes de l'Estat espanyol amb la finalitat de guanyar eficàcia en la lluita a favor dels drets de les persones refugiades i migrants, i contra les fronteres.\nLa Caravana no arribem a la nostra fi, simplement seguim en el camí de la lluita.\nGràcies a totes les persones que heu fet possible que la veu de les invisibilitzades es faça sentir a desenes de ciutats, des de les activistes que fem part d'aquesta Caravana a Grècia fins a les que no ens vau poder acompanyar i vau haver de romandre a les vostres ciutats, les que vau aplegar fins a Barna o altres etapes del viatge, les que malgrat tot, us heu quedat a ajudar com voluntaries de manera altruista a les persones refugiades en el terreny. Gràcies també a les que heu col.laborat econòmicament, amb recursos humans i materials, fent difusió o simplement solidarizant-vos e indignant-vos amb la nostra causa.\nPerò sobre tot, GRÀCIES a les refugiades i les migrants que heu eixit amb nosaltres als carrers per exigir vies segures d'asil i refugi a Europa, per la vostra lluita diaria, per demostrar-nos la valentia de qui no té por a res perquè ja ho va perdre tot, per no rendir-vos davant una fortalessa europea, un "primer món" que us tanca les portes per a tindre una vida segura i digna, que viola sistemàticant els vostres drets humans, que són de totes. Sou el major exemple de resiliència, empoderament, coratge i força per a la humanitat.\n"Si es vol acabar la guerra amb altra guerra mai aconseguirem la pau. Els diners gastat en tancs, en armes i soldats s'ha de gastar en llibres, llapis, escoles i professors" (Malala Yousafzai, Premi Nobel de la Pau, 2014)\nCARAVANA A GRÈCIA: OBRINT FRONTERES\nPublicado por Ana Belén Perona en 12:52


Equador: amenaça de cop judicial contra les eleccions que poden tornar l'esquerra al poder | L'Accent - Informació i comunicació popular dels Països Catalans\nEscrit per William Camacaro, Frederick B. Mills Publicat el 19/02/2021\nEl 7 de febrer, el candidat a la presidència progressista de l’aliança Union por la Esperanza (UNES), Andrés Arauz, va obtenir el primer lloc a les eleccions presidencials a l’Equador; això és incontestable. Arauz va obtenir el 32,71% dels vots; l’exbanquer de dretes Guillermo Lasso el 19,74%; i el candidat “indígena”, Yaku Pérez, un 19,38%. Atès que el marge de victòria d’Arauz va ser inferior al 40% requerit i, com a mínim, deu punts més que el competidor més proper, està prevista una segona volta per l’11 d’abril. Amb l’ONU que demana transparència i Pérez impugna el resultat, el Consell Electoral Nacional (CNE) de l’Equador ha acordat fer un recompte parcial per verificar el segon candidat.\nAquestes eleccions tindran enormes conseqüències per a l’Equador i per a tota la regió. Després de quatre anys de gir neoliberal del president Lenin Moreno, que va revertir els guanys econòmics i socials de la Revolució Ciutadana de l’expresident Rafael Correa, la majoria dels equatorians van optar per un canvi de rumb. Una victòria d’Arauz tornaria a prioritzar la inversió social per sobre de l’austeritat imposada per l’FMI i reprendria el lideratge de l’Equador en el moviment cap a la integració regional. Ara bé, si la ultradreta de l’Equador i Colòmbia se surt amb la seva, Arauz no arribarà a les eleccions.\nLuís Almagro, president de l’OEA, ha estat un personatge clau per a legitimar les intervencions i els diferents cops d’estat i intents colpistes de la dreta amb suport dels Estats Units d’Amèrica els darrers anys a nombrosos països americans.\nNomés una setmana abans de la primera volta, amb Arauz al capdavant de la majoria d’enquestes, el president equatorià Lenin Moreno, que és un ferotge opositor al candidat de la UNES, es va reunir a Washington amb el notori secretari general intervencionista de l’OEA, Luis Almagro. Aquesta reunió va aixecar les sospites que s’estaven fent esforços per evitar el retorn de la Revolució Ciutadana a l’Equador. El 12 de febrer, el fiscal general de Colòmbia, Francisco Barbosa, va arribar a Quito per reunir-se amb la seva homòloga equatoriana, Diana Salazar, armada amb un dossier que suposadament mostra que la campanya d’Arauz havia rebut finançament de les guerrilles de l’Exèrcit d’Alliberament Nacional (ELN) de Colòmbia. . Tot i que no s’ha presentat cap corroboració independent d’aquests càrrecs per donar suport a aquestes acusacions, l’altaveu de les falses notícies de la dreta ja insta les autoritats electorals a l’Equador a inhabilitar la UNES per intentar evitar que Arauz participi a la segona volta de les eleccions presidencials.\nA la seva pàgina de Facebook, Arauz va negar categòricament aquesta acusació: “No tinc cap vincle amb l’ELN. Aquesta gran mentida només té un propòsit, evitar que la candidatura Arauz-Rabascall participi a la segona ronda ”.\nProminents veus de les Amèriques han denunciat aquestes acusacions com a fabricacions dissenyades per sabotejar procediments democràtics a l’Equador. El guanyador del premi Nobel de la pau (1980), Adolfo Pérez Esquivel, va fer una piulada: “No podran enganyar el poble equatorià amb operacions judicials i mediàtiques a partir del conegut manual de Lawfare. La democràcia prevaldrà. L’Equador ha patit molt i necessita tornar al sentit comú. El nostre suport al candidat Arauz”.\nL’expresident colombià Ernesto Samper, en resposta a un article publicat a la revista colombiana d’ultradreta, Semana, al·legant que Arauz tenia vincles amb l’ELN, va escriure: “El poble de l’Equador hauria d’estar alerta que els enemics del progressisme a els nostres països tenen la intenció d’aturar per qualsevol mitjà les transformacions per les quals clama Amèrica Llatina ”. Davant les crítiques a les acusacions no fonamentades formulades contra Arauz a l’article, la directora de Semana, Victoria Àvila, va remarcar en una entrevista “Vull deixar-ho molt clar. No vull dir que aquesta informació sigui completament certa”.\nEl Grup Puebla, que reuneix a diversos expresidents de la regió, inclòs el brasiler Luiz Inácio Lula Da Silva, va emetre un comunicat en què “rebutja categòricament l’intent de vincular Andrés Arauz amb l’Exèrcit d’Alliberament Nacional”.\nL’expresident de Bolívia, Evo Morales, que es va veure obligat a exiliar-se per un cop d’estat recolzat per l’OEA al novembre del 2019, fa un tuit: “Donem una alerta sobre un pla de la dreta i dels EUA a l’Equador per intentar evitar el triomf d’Arauz a la segona ronda, utilitzant el fiscal general de Colòmbia, els partits de dretes i l’OEA. Tenim l’obligació de defensar la democràcia i la nostra integració regional. Estigueu alerta!”\nEl resultat de les eleccions presidencials a l’Equador tindrà sens dubte un impacte significatiu en la política de tota la regió. Com assenyala Correa, aquestes eleccions ofereixen una oportunitat “per recuperar UNASUR“. Si és escollit, Arauz s’ha compromès a defensar la reactivació d’UNASUR i retornar aquesta nació sud-americana a ALBA. També hi ha un consens creixent a Amèrica del Sud a favor d’aquests mecanismes regionals d’integració i cooperació. Amb l’elecció del candidat del Moviment cap al socialisme (MAS), Luis Arce a la presidència de Bolívia el passat octubre, una victòria d’Arauz a l’Equador enfortiria UNASUR en un moment molt crític. Davant l’actual pandèmia COVID 19, els beneficis del multilateralisme s’han fet evidents en els esforços realitzats a tot el continent americà per obtenir subministraments i vacunes mèdiques urgentment necessaris de diversos països. Donat el retorn del govern progressista a l’Argentina, Mèxic i Bolívia durant els darrers tres anys, una victòria a l’Equador podria indicar una nova marea de canvi d’esquerra.\n*William Camacaro . és membre del Cercle Bolivarià de Nova York “Alberto Lovera”. Frederick B. Mills, és catedràtic de Filosofia de la Universitat Estatal de Bowie. tots dos són investigadors del Council of Hemispheric Affairs. Article publicat originalment el 16 de febrer de 2021. Trafucció de l’Accent.\nEtiquetes: Colòmbia, colpisme, dreta colpista, eleccions, equador, Esquerra, lawfare, Luis Almagro, OEA Categoria: Amèrica, Internacional Visualitzacions: 2051\nLa lluita als carrers porta la repressió i abusos de l'Estat espanyol als mitjans internacionals


Desapareix la caixa forta vinculada a la família de Francesc Macià de la casa de Vallmanya - Teleponent\nInici Comarques Segrià Desapareix la caixa forta vinculada a la família de Francesc Macià de...\nUna iniciativa ciutadana insisteix en reclamar la recuperació de l'immoble davant l'estat de degradació que pateix\nLa iniciativa popular Salvem Cal Macià-Casa Vallmanya ha denunciat la sostracció de la caixa forta vinculada a la família de l’expresident de la Generalitat, Francesc Macià, de la casa de Vallmanya, al municipi d’Alcarràs (Segrià).\nFa unes setmanes, des d’aquesta iniciativa ciutadana havien informat l’Ajuntament i al Departament de Cultura, així com a l’opinió pública, de la troballa d’aquesta caixa forta. Aquest cap de setmana ha desaparegut del lloc on estava guardada. Des de Salvem Casa Vallmanya consideren que aquest espoli evidencia encara més l’avenç de la degradació de la casa on passava temporades Francesc Macià amb la seva família, després que fa uns mesos s’hi obrís un gran esvoranc a la teulada de la coberta principal.\nSalvem Casa Vallmanya ha contactat amb el propietari de la casa, que ha confirmat a l’entitat que es tracta d’un robatori i que no ha rebut per part de l’Ajuntament d’Alcarràs ni del Departament de Cultura cap trucada per mirar de trobar una ubicació més idònia per a la caixa, malgrat que l’alcalde Jordi Janés va manifestar als mitjans que faria aquest pas, assenyalen.\nEn conseqüència, des d’aquesta iniciativa ciutadana entenen que la responsabilitat de la sostracció, així com de l’avenç de la degradació de la casa, recau sobre les tres administracions implicades, Ajuntament, Diputació de Lleida i Departament de Cultura.\nEn aquest sentit, des de Salvem Casa Vallmanya assenyalen aquestes administracions i les consideren “incapaces de protegir aquest patrimoni, malgrat les desenes d’advertiments rebuts sobre la importància i magnitud del mateix, negant una solució per salvar la casa familiar del president Macià que es troba en situació límit, i donant-li un futur”.\nAixí mateix, lamenten “l’immobilisme i la manca d’interès i proactivitat d’uns i altres, propiciant uns fets que ens avergonyeixen com a societat i que posen davant del mirall als seus representants polítics”.\nPer això, des Salvem Casa Vallamanya insisteixen en fer una crida a les tres administracions a no deixar passar ni un dia sense acordar una solució que passi per preservar la casa.\nArticle anteriorDescobreixen la presència de nano vesícules en subproductes de la indústria alimentària\nArticle següentMollerussa clou les Festes de Sant Isidori amb la 23a Trobada de puntaires i la preestrena del Cafè L’Amistat